לפי החדית', יהיה המלאך רפאל המבשר את הגעת יום הדין, על ידי נשיפה בקרן עצומת ממדים, הקרויה "סוּר". לפי האמונה, ינשוף המלאך רפאל בקרן פעמיים: הנשיפה הראשונה תבשר את תחילת יום הדין, ואלו בנשיפה השנייה ייאספו כל נשמות המתים בנקודת האמצע בין גן עדן לגיהנום, שם ייחקרו על חטאיהם ועל מעשיהם הטובים.
ספר רפאל המלאך.
הספר רפאל המלאך הוא חיבור המיוחס לר' יהודה יודל רוזנברג, ובו אוצרות של קמיעות, רפואות, סגולות, השבעות, לחשים הקשורים ברפאל המלאך.
ימי עצמאות
יום עצמאות הוא יום חג לאומי של מדינה לציון תאריך קבלת או השגת עצמאות מדינית.
רפאל
הוורד (תיאטרון)
הוורד (באנגלית: The Rose) היה תיאטרון שפעל בלונדון בתקופה האליזבתנית.
התיאטרון היה באזור בנקסייד בסאת'ק על הגדה הדרומית של התמזה - אזור שהיה מחוץ לשטח השיפוט של הסיטי של לונדון ועל כן לא חל עליו האיסור להפעיל תיאטראות שהיה בתוקף בלונדון עצמה.
הקמת התיאטרון.
תיאטרון הוורד נבנה ב-1587 על ידי פיליפ הנסלו וג'ון צ'ולמלי. מספר שנים מאוחר יותר הורחב המבנה, שהיה מצולע בקוטר 21 מטרים, כך שיכיל כ-2000 צופים.
תיאטרון הוורד שימש את להקת אנשי האדמירל אשר שיחקה במחזות של כריסטופר מארלו והתחרתה בלהקת התיאטרון של ויליאם שייקספיר. בשנת 1605 ננטש המבנה.
חפירות ארכאולוגיות.
בשנת 1989 היה חשש ששרידי המבנה יהרסו בשל פרויקטי פיתוח באזור. לאחר לחץ ציבורי שבראשו עמדו פגי אשקרופט ולורנס אוליבייה, הוחלט שהבנייה מעל שרידי המבנה לא תפגע בשרידים, ובפרויקט מיוחד נערכה במקום חפירה ארכאולוגית.
בשנת 1999 נפתח האתר לציבור ומוצגים בו ממצאים שנתגלו במקום.
תיאטרון הורד
תיאטרון הרוז
תיאטרון רוז
גלן מטלוק
גלן מטלוק (באנגלית: Glen Matlock; נולד ב-27 באוגוסט 1956) הוא נגן גיטרה בס בריטי.
הוא נודע בעיקר כנגן הבס המקורי של להקת הפאנק הסקס פיסטולס.
חברי הסקס פיסטולס לא חיבבו את מטלוק, מכיוון שנהג להאזין למוזיקה בסגנון הביטלס.
גיטריסט הסקס פיסטולס, סטיב ג'ונס, טען כי הסיבה שבגללה הוא אינו מחבב את מטלוק היא משום שמטלוק כל הזמן שוטף את הרגליים שלו.
לבסוף פוטר מטלוק מהלהקה והוחלף על ידי סיד וישס שלא ידע לנגן על גיטרה בס, אך מטלוק דאג להעביר לו שיעורים.
למעשה בהקלטת האלבומים של הלהקה בא מטלוק להחליף את וישס בקטעי הבס.
לאחר שפוטר מטלוק מהסקס פיסטולס הוא הקים את להקת הילדים העשירים.
בסדרה פיסטול אודות להקת סקס פיסטולס מגלם את דמותו השחקן הבריטי כריסטיאן ליס.
אנשי האדמירל
אנשי האדמירל (באנגלית: Admiral's Men) הייתה להקת תיאטרון בתקופה האליזבתנית. הלהקה כונתה בתחילת דרכה "אנשי לורד האו" על שמו של מממן הקבוצה צ'ארלס האוורד, וכאשר האוורד הפך בשנת 1585 למפקד הצי הבריטי - הלורד אדמירל הראשי שינתה הלהקה את שמה על מנת לאזכר את תארו של פטרונם. כינויים נוספים, מאוחרים יותר, של הלהקה היו: אנשי נוטינגהאם, אנשי הנסיך הנקרי וכן אנשי אלקטור פלאטינייט.
השחקן הראשי שבלהקה היה אדוארד אלין ומנהל הלהקה היה פיליפ הנסלו. הלהקה הופיע בעיקר בתיאטרון הוורד במחזותיו של כריסטופר מארלו - "טאמבורליין" ו"דוקטור פאוסטוס", וכן במחזות של ג'ורג' צ'פמן וויליאם הוטון.
הלהקה התחרתה בלהקת אנשי הלורד צ'מברלין אשר הציגה מחזות של ויליאם שייקספיר ועם פרישתו של אלין ב-1603 החלה דעיכתה של הלהקה, אשר פורקה לבסוף בשנת 1631.
בפטיזם
הבפטיזם (Baptism) או הנצרות הבפטיסטית הוא זרם נוצרי-פרוטסטנטי הדוגל בטבילה מלאה במים של המאמין המבוגר לאחר שקיבל על עצמו מרצונו את האמונה הנוצרית. בניגוד לזרמים פרוטסטנטיים אחרים, הבפטיסטים אינם מאמינים בתקפות הטבילה של המאמין כתינוק, ונוצרי הרוצה להצטרף לשורותיהם חייב בטבילה מחודשת לאחר הבעת רצון לטהר עצמו מעוונותיו ולהיכנס לעול האמונה.
היסטוריה.
תנועות בפטיסטיות ראשונות החלו להופיע באנגליה כבר במאה ה-17 בהשפעת התנועה האנבפטיסטית. חלק מהתנועות הבפטיסטיות, בהנהגתו של ג'ון סמיית', דגלו באמונה בחופש רצון, וחלק דגלו בגזרה קדומה לפי הדוקטרינה הקאלוויניסטית. שתי הקבוצות נרדפו על ידי שלטונות אנגליה עד שנת 1689, כמו קבוצות דתיות אחרות.
השלטונות השתמשו כנגד הבפטיסטים בחוק שנחקק נגד הדונאטיזם. קבוצה דתית זו דגלה בגישה האומרת כי נוצרים שהתכחשו לאמונתם צריכים לטבול מחדש משום שטבילתם הראשונה בטלה. זהו הדמיון שהיה בין שתי הקבוצות ועל כן התייחסו אליהן השלטונות באופן דומה.
במהלך המאה ה-18 וה-19 התקרבו דוקטרינות שתי הקבוצות בבריטניה עד לאיחודן בשנת 1891.
הכנסייה הבפטיסטית התפשטה מאנגליה לארצות אחרות, בראש ובראשונה לאמריקה, שם הוקמה הכנסייה הבפטיסטית הראשונה כבר בשנת 1639. בשנת 1932 הוקמה כנסייה בפטיסטית ראשונה באיטליה, בשנת 1834 בגרמניה ובשנת 1888 בספרד. במהלך המאה ה-19 המשיכה הכנסייה להתפשט באירופה, רוסיה וארצות הברית.
הכנסייה הבפטיסטית החלה לשחק תפקיד עיקרי בפעולות המיסיון הנוצרי ברחבי העולם בשנת 1792. מיסיונרים בפטיסטים פעלו משנה זו והלאה בהודו, אפריקה וסין.
כיום מרכז הכוח של הכנסייה הבפטיסטית הוא באמריקה הצפונית, שם מספרם מוערך בעשרות מיליונים. קהילות גדולות נוספות קיימות ברוסיה ובאנגליה. בישראל קיימת קהילה קטנה בכפר הבפטיסטים.
הכנסייה הבפטיסטית בארצות הברית.
המרכז הגדול והחשוב של הבפטיזם היום הוא בארצות הברית. כ-70 אחוז מהבפטיסטים בעולם נמצאים בארצות הברית.
כל קהילה היא עצמאית, ואין גוף מרכזי המכתיב את הדוקטרינה. הקהילות מאורגנות בארגונים שונים, שעמדותיהם בסוגיות תאולוגיות יכולה להיות הפוכה (למשל בסוגיית חופש הבחירה, מידת הקשר ללא-בפטיסטים והומוסקסואליות). כיום קיימות כ-300,000 קהילות בפטיסטיות ובהן חברים כ-110 מיליון מאמינים.
הבפטיסטים הדרומיים.
הארגון הבפטיסטי הגדול ביותר הוא הוועידה הבפטיסטית הדרומית , המונה כ-16 מיליון מאמינים בכ-40,000 קהילות. מקורו של הארגון בפילוג שחל בתנועה הבפטיסטית ב-1845 כאשר היא אסרה על המיסיונרים שלה להיות בעלי עבדים. במשך השנים הבפטיסטים הדרומיים דגלו במדיניות גזענית כלפי השחורים, שממנה התנערו סופית רק בשנות ה-90 של המאה ה-20.
החל משנות ה-60 של המאה ה-20 החלה השתלטות של גורמים שמרניים ופונדמנטליסטיים על הכנסייה, תהליך שהוכתר בהצלחה בשנות ה-80.
כנסיות בפטיסטיות אפרו-אמריקניות.
רבות מהקהילות הנוצריות השחורות הן בפטיסטיות, ולרוב הן מאורגנות בארגונים כנסייתיים משלהן. רבים מראשי המאבק לשוויון זכויות של האפרו-אמריקנים, ובראשם מרטין לותר קינג היו אנשי דת בפטיסטיים.
הורד (תיאטרון)
תיאטרון הוורד
תופעת ה&quot;נעלמים&quot;
מיכל בת שאול
בפטיסטים
ארמית סורית
איליה אהרנבורג
גורדון
גורדון הוא גם שם פרטי באנגלית וגם שם משפחה יהודי שנטבע ליהודי גורדונה, עיר באוקראינה.
הסופר קאפ האסיאתי
גביע הסופר קאפ האסיאתי היה תחרות בה נפגשו אלופות שני הטורנירים החשובים של אסיה, אליפות אסיה לקבוצות וגביע אסיה למחזיקות גביע.
התחרות נוסדה ב-1995, והיא בוטלה בשנת 2002 אחרי שה-AFC מיזג את שני הטורנירים הראשיים יחד בליגת האלופות האסיאתית. בתחרות האחרונה זכתה קבוצת סוואן סמסונג בלווינגס מקוריאה הדרומית.
אל-איתיחאד (כדורגל)
אל-איתיחאד (בערבית: الاتحاد - "ההתאחדות") הוא מועדון כדורגל סעודי מהעיר ג'דה, המשחק בליגת העל הסעודית. המועדון הוקם בשנת 1928 והוא למעשה מועדון הכדורגל הוותיק ביותר בסעודיה כיום, ואחד הפופולריים במועדוני הכדורגל הסעודיים.
המועדון זכה בליגתופות האסיאתית בשנת 2004 לאחר ניצחון על אלהווה צ'ונמה, ובשנת 2005, לאחר ניצחון על אל-עין.
בשנת 1999, זכה המועדון בגביע אסיה למחזיקות גביע אחרי ניצחון על צ'ונאם דרגונס.
תארים.
אליפויות: 8
גביעים:
ליגת האלופות האסיאתית: 2
גביע אסיה למחזיקות גביע: 1
הסופר קאפ האסיאתי: 1
רינה שני
ריין שיין
מייטי מקס
מייטי מקס (באנגלית: Mighty Max) היא סדרת טלוויזיה מצוירת שהופקה בארצות הברית בשנים 1993 ו-1994. הסדרה כוללת שתי עונות ו-40 פרקים. משך כל פרק בסדרה 30 דקות. בישראל שודרה הסדרה בערוץ הילדים בשנים 1997–2001. הסדרה הופקה בעקבות קו צעצועים הנושא שם זה.
עלילת הסדרה.
על פי עלילת הסדרה, לפני שנים רבות התקיימה תרבות מפותחת מאוד של עופות, אשר ידועים היו בכינוי "למוריאנס" (מלשון למוריה). הם ערכו מסעות לחלקים שונים של היקום על ידי שער מיוחד. מנגד עמד "גולגולת", אשר ניסה לנתק את האנרגיה אל השערים. משלא הצליח, השמיד את כל בני השבט. "ורג'יל" הפך להיות הניצול היחיד מנקמתו של גולגולת.
הלמוריאנס חזו לפי נבואתם כי בכל דור יקום לוחם רב עוצמה ברגע שיקבל לידיו את המפתח לשער האבוד. לוחם זה ילחם בכל צורות האופל והרשע ויהיה היחיד שיוכל להביס את גולגולת. כדי להבטיח התגשמותה של הנבואה, יוצא ורג'יל למסע בו הוא משלים את כל ההכנות לקראת בואו של הגיבור שצריך להתמודד עם גורלו כמושיע.
שמו של הגיבור הוא "מקס". הוא נער רגיל המקבל מורג'יל כובע מיוחד - מפתח למסעות מיידיים דרך החלל. מקס, ורג'יל, ו"נורמן", השומר האישי של מקס, יוצאים למסע מסביב לעולם במטרה להגן על כדור הארץ מפני שכיריו של גולגולת הרשע, ובדרך גם נלחמים בשלל מפלצות על-טבעיות.
דניאל אלסופ
דניאל אלסופ (באנגלית: Daniel Allsopp; נולד ב-10 באוגוסט 1978, מלבורן) הוא כדורגלן עבר אוסטרלי.
ב-1995 סיים כמלך השערים באליפות העולם עד גיל 17 שנערכה באקוודור. אלסופ לא הצליח להשתלב בנבחרת אוסטרליה בטורניר הכדורגל של אולימפיאדת סידני (2000).
הדירוג העולמי של פיפ&quot;א לנשים